cyanic-selkie/wikianc huggingface dataset:
Ühtne Eesti
Jaanuaris 2014 teatas Kristiina Ojuland erakonna Ühtne Eesti asutamislepingu allakirjutamisest. NO99 direktor Tiit Ojasoo teatas seejärel, et kaubamärk Ühtne Eesti on teatri NO99 oma ning nad ei ole andnud ega ka anna kellelegi luba seda kasutada.
Georg Donatus
pisi|Georg Donatus Georg Donatus (8. november 1906 Darmstadt – 16. november 1937 Oostende) oli Hesseni suurhertsogiriigi troonipärija (pärussuurhertsog, saksa keeles Erbgroßherzog) sünnist kuni 9. novembrini 1918 ja Hesseni suurhertsogliku perekonna pea kuu aega (9. oktoobrist 1937 kuni surmani).
Georg Donatus promoveerus 1933. aastal Gießenis filosoofiadoktoriks (doktoritöö "Friedrich List als Weltpolitiker"). Ta oli 196 cm pikk, Luftwaffe reservleitnant ja alates 1. maist 1937 NSDAP liige.
Ta hukkus lennuõnnetusel koos peaaegu kogu oma perekonnaga.
Georg Donatus abiellus 23. jaanuaril (kiriklikult 2. veebruaril) 1931 Kreeka printsessi Ceciliega (22. juuni 1911 Tatoi – 16. november 1937 Oostende) ning neil olid järgmised lapsed:
Peugeot 605
Peugeot 605 oli Peugeot' kontserni Ida-Prantsusmaal asuvas Sochaux' tehases toodetud suur luksusauto, mida toodeti aastatel 1989 (1990) kuni 1999. Tehniliselt on sel sarnasusi Citroën XM-iga, millega jagas ta sama platvormi. Eelkäijateks olid olnud nii 604 (vähelevinud luksusauto) kui ka 505 (lihtsalt suur keskklassi auto), 605 püüdis nende mõlema sihtrühma omades laia varustuse- ja mootorivalikut.
Välimuselt sarnaneb 605 kõige rohkem väiksema samaaegse Peugeot' mudeliga 405 ja ka Alfa Romeo mudeliga 164 (mille disainis samuti Pininfarina), viimasega on sarnased ka auto välised mõõtmed.
Vaatamata tootmise jätkumiseni aastani 1999 langes müük suhteliselt madalale tasemele juba aastal 1995, kui Peugeot asendas oma vananenud 405 uuema ja kiiresti populaarseks saanud mudeliga 406, mis võitis enda poole ka suure hulga potentsiaalseid 605 ostjaid.
605 otsese järglasena läks aga 1999. aasta lõpus – 2000. aasta esimeses pooles tootmisse mudel 607, mis oli tehniliselt täiesti uus. Ühtlasi oli 605 Peugeot' "05 põlvkonna" (205, 305, 405, 605) viimane mudel. Peugeot' "05 ajastu" kestis kokku üle 21 aasta: algas ajast, kui 1978. aastal läks tootmisse 305, ja lõppes 1999. aastal mudeli 605 tootmise lõpetamisega.
605 oli kasutusel president François Mitterrandi riikliku ametiautona tema ametiaja lõpuaastatel.
Pärnu Nikolai kirik
Pärnu Nikolai kirik oli tänapäevaks hävinenud kirik, mis asus Pärnus raekoja lähedal Pika ja Nikolai tänava nurgal. Kiriku järgi on nime saanud ka Nikolai tänav Pärnus.
Gooti stiilis punastest tellistest Nikolai kirik (Nikolaikirche) ehitati 13.–14. sajandil ning hävis Teises maailmasõjas. Algse madala pseudobasiilika kesklööv oli kõrvallöövidest vaid pisut kõrgem. Hilisema kõrge basiilika kuju sai kirik 16. sajandil. Tähtvõlvid kesk- ja kõrvallöövides pärinesid samast ümberehitusest. Kiriku kellatorni ehitati mitu korda ümber, sest see hävis korduvalt pikse poolt süüdatuna. Viimast korda kohendati torni aastail 1886–1887.
Nikolai kirikus leidus palju kunstiväärtusi. Pühakoja loodenurgas asus kunagise Pärnu Rootsi komandandi Erich Pistohlkorsi marmorist barokkstiilis hauamonument aastast 1689. Kunstiajaloolase Sten Karlingi järgi oli monument Johan Georg Heroldti teos. Tähelepanuväärne oli ka barokne kantsel evangelistide figuuridega. Kantsli valmistas hollandi päritolu puunikerdaja Gert Bavendamp 17. sajandi keskpaiku. Vanimaks muinsuseks kirikus oli kaheksakandiline romaani ümarkaartega kaunistatud ristimiskivi. See oli vanem kui Nikolai kirik ise ning oli ilmselt pärit Vana-Pärnu esimesest piiskopikirikuna püstitatud pühakojast.
Kirik oli peamiselt Pärnu saksa luteri koguduse (Pärnu Nikolai kogudus) kirik, Poola võimu ajal (1582–1617) tegutses seal katoliku kirik. Kirik oli tuntud palverännakute sihtmärgi, musta risti tõttu, mis asus kiriku põhjaküljel paiknenud kabelis.
1565. aasta sügisel maeti Pärnu Nikolai kirikusse Caspar von Oldenbockum (ka Jasper von Altenbockum või Oldenbokkum, snd u 1535 ), "Liivimaa viimane rüütel", kes nii 1558. kui ka 1560. aastal oli Vene-Liivi sõja ajal Paide linnust edukalt moskoviitide vastu kaitsnud ning hiljem (1560-1561) ka Tallinna ordulossi ülem olnud. Pärast Tallinna linna otsust minna Rootsi kuninga võimu alla ja ordumeister Gotthard Kettleri Poola poolele üleminekut jäi Oldenbockum siiski Kettleri teenistusse ning sai seetõttu Pärnu mõisamehi rootslaste vastu juhtides Sipa juures rootslaste kahurikuuliga pihta, suri mõni päev hiljem 30. augustil 1565 Vigala linnuses ning maeti seejärel Pärnu Nikolai kirikusse.
1771. aasta ööl vastu 4. jaanuari süttis Nikolai kirikutorn ettevaatamatusest põlema, tules hävis torn ühes kelladega. Kirik ise ja orel suudeti päästa ning korjandusel saadud rahaga püstitati uus torn.
1944. aasta septembris kirik põles. Hävisid sisemus, katused ja tornikiiver. Tulest jäid kahjustamata kiriku välisseintele kinnitatud hauakivid, mis 1948. aastal tõsteti paremaks säilitamiseks hoone sisse ning kiriku sissekäigud müüriti kinni. 1954. aastal kiriku varemed õhiti vastavalt sõjajärgse Pärnu uue linnasüdame kavandile. Kiriku endist asukohta märgib 1989. aastal avatud mälestuskivi.
Andi
Andi on küla Lääne-Viru maakonnas Haljala vallas.
Enne Eesti omavalitsuste haldusreformi 2017. aastal kuulus küla Vihula valda.
Kallaste lipp
thumb|Kallaste lipp Kallaste lipp on Tartu maakonnas asuva Eesti linna Kallaste lipp.
Lipu kirjeldus
Kallaste linna lipp on neljast ühelaiusest horisontaalsest värvilaiust koosnev ristkülikukujuline kangas. Värvilaiud ülalt alla on sinine, kollane, sinine, kollane.
Lipu normaalmõõtmed on 105×165 cm ning laiuse ja pikkuse suhe 7:11.
Kultuurisemiootika
Kultuurisemiootika on semiootika valdkond, mis vaatleb kultuuri kui semiootiliste süsteemide kogumit. Kultuurisemiootika kujunes välja 1970. aastail, suuresti Tartu-Moskva semiootikakoolkonna ja Juri Lotmani tööde tulemusel. Selle valdkonna tähtsaks alustekstiks on 1973. aastal ilmunud "Kultuurisemiootika teesid"
Juri Lotmani määratlus
Juri Lotman määratles kultuurisemiootikat järgmiselt.
"Kultuurisemiootika on valdkond, mis uurib erineva ehitusega semiootiliste süsteemide vastastikust toimet, semiootilise ruumi sisemist ebaühtlust, kultuurilise ja semiootilise polüglotismi paratamatust. Selle distsipliini kujunemine muutis oluliselt traditsioonilisi kujutelmi semiootikast. Põhjalikult muutus ka arusaam teksti enda mõistest. Kui teksti varasemates määratlustes rõhutati teksti ühtset märgilist loomust, ta funktsioonide lahutamatut ühtsust mingis kultuurikontekstis või teksti teisi omadusi, siis mõeldi selle all kas eksplitsiitselt või implitsiitselt, et tekst on väljendumine mingis ühes keeles. Esimene mõra sellesse pealtnäha enesestmõistetavasse kujutlusse löödigi teksti mõiste käsitlemisel kultuurisemiootika aspektist. Nimelt avastati, et mingi antud teade, selleks et teda määratleda «tekstina», peab olema vähemalt kahekordselt kodeeritud. Nii näiteks «seadusena» defineeritav teade erineb kriminaalse juhtumi kirjeldusest sellega, et ta kuulub samaaegselt loomulikku ja juriidilisse keelde, moodustades esimeses erinevate tähendustega märkide ahela, teises aga ühtse tähendusega keerulise märgi."
Kultuurisemiootika õpetamine
Kultuurisemiootikat õpetatakse Eestis semiootika ja kultuuriteooria õppekava raames Tartu Ülikooli semiootika osakonnas. Tartu Ülikoolis on kultuurisemiootika professoriks Peeter Torop.
YLE24
thumb|YLE24 uudistestuudio YLE24 oli Soome ringhäälinguettevõtte Yle telekanal aastatel 2001–2007. See esitas peamiselt uudistesaateid ja töötas digitaalses televisioonivõrgus.
YLE24 alustas saateid 27. augustil 2001, kui Soomes mindi üle digitaalsele televisioonivõrgule. Yleisradio sulges kanali 26. aprillil 2007.
Ühtne Eesti suurkogu
Selle lavastasid Tiit Ojasoo ja Ene-Liis Semper, kes osalesid lavastuses ka ise.
Näitlejatena osalesid Rasmus Kaljujärv, Eva Klemets, Risto Kübar, Kristel Leesmend (külalisena), Andres Mähar, Jaak Prints, Gert Raudsep, Inga Salurand, Tambet Tuisk, Marika Vaarik, Liina Vahtrik (külalisena) ja Sergo Vares. Kõnega esinesid Rein Einasto ja Allar Jõks.
Etendus kestis umbes neli tundi.
Ojasoo sõnul päästis see üritus 2011. aasta Riigikogu valimised. "Sellel hetkel ei saanud keegi uut parteid teha, sest me tegime selle nii-öelda ära. Eesti pääses Leedu saatusest, kus partei teinud telestaarid ja klounid said parlamenti," selgitas ta hiljem.
Adonis
Adonis on vanakreeka mütoloogias igal aastal uuenev iginoor vegetatsioonijumal, surev ja ülestõusev jumalus, kes on seotud kalendriga.
On peaaegu kindel, et Adonis põhines suurelt jaolt Tammuzil. Tema nimi on semi päritolu, olles variant sõnast, mis tähendab 'isand' ning mida judaismis kasutatakse ka jumalanimena (Adonai; Vanas Testanendis viidatakse selle nimega Jahvele). Kui heebrealased esimest korda Kaananimaale jõudsid, avaldas neile vastupanu jebuuslaste kuningas Adonisedek, kelle nimi tähendab 'Sedeki isand' (Jeruusalemma isand). "Isandana" oli Adonis eatu Jumalanna noor abikaasa, kelle identiteet võis muutuda sõltuvalt sellest, millist iga-aastase taassünni aspekti rõhutati. pisi|"Adonise sünd" [[Marcantonio Franceschini umbes 1685-90]] Adonise sünni asjaolud on segased. On mitu versiooni.
pisi|"Venus ja Adonis" [[Annibale Carracci]] Kui Adonis oli sündinud, oli Aphrodite hurmatud tema ebamaisest ilust ning võttis ta oma kaitse alla ja laskis Persephonel tema järele valvata, kuid ka Persephone oli tema ilust vapustatud ega tahtnud teda tagasi anda. Kahe jumalanna vahelise tüli lahendas kas Zeus või Kalliope Zeusi nimel. Otsustati, et Adonis veedab neli kuud aastas Aphrodite juures, neli kuud Persephone juures ja neli kuud, kelle juures tahab. Ta valis alati Aphrodite, sest Persephone oli külm, tundetu allmaailma jumalanna. pisi|vasakul|"Surev Adonis" [[Henrik Goltzius]] Adonis suri metssea kihvade läbi. Looma saatis kas Artemis või Artemise armastaja Ares, kes oli Adonise ilu peale kade. Kolmanda versiooni järgi oli seaks moondunud jumal Apollon: ta maksis kätte Aphroditele, kes oli Apolloni poja Erymanthose pimedaks teinud, sest oli näinud Aphrodite alasti suplemist pärast armuembusi Adonisega.
Iga tilk Adonise verest muutus veripunaseks ülaseks (anemooniks). Appi tõttav Aphrodite veristas oma jalgu ning tema veri värvis valged roosid punaseks.
Adonist austati sageli müsteeriumireligioonides. Suvisel pööripäeval peeti Adonise pidustusi: naised külvasid "Adonise aedadesse" tilli ja salatit ning nisu- ja odrateri. Taimed võrsusid ja närtsisid ning naised leinasid vegetasioonijumala enneaegset surma.
Adonise nime kasutatakse sageli üldnimena, mis tähistab väga kena välimusega noorukitaolist meest. Sageli lisandub ebaküpse edevuse kõrvaltähendus.
Kirjandus
William Shakespeare'i populaarseim teos tema eluajal oli poeem "Venus and Adonis" ("Venus ja Adonis").
Kunst
Tizianil on maalid "Adonise sünd" (1505–1510; Padua linnamuuseum) ning kuulus "Venus ja Adonis" (1553–1554; Madrid, Prado), millel Venus keelitab Adonist ohtlikust jahist hoiduma.
Nicolas Poussinil on maal "Venust leinav Adonis" (1628; Caeni kunstimuuseum).
Arnold Allebras
Arnold Gotlieb Allebras (28. märts 1905 Tallinn – 1. detsember 1924 Tallinn) oli Eesti sõjaväelane (kadett).
Allebrasi haual on maapinnaga tasa olev Vabadusristi kujutisega lubjakivist plaat. See on üks väheseid seda tüüpi säilinud algseid plaate. Hauaplaat püsis omal kohal kogu Nõukogude aja, ehkki kalmistul hävitati Eesti Vabariigi eest langenute hauatähiseid.
Vasakpoolne kommunism
Vasakpoolne kommunism on antistalinistlik sotsiaal-poliitiline vool, lähedane trotskismile. Oma tekkimise ajal 1918. aastal moodustasid vasakpoolsed kommunistid vasakpoolse fraktsiooni VSDTP-s; keskus oli VSDTP Moskva piirkonnabüroo. Vasakpoolsed kommunistid nõudsid Saksamaaga peetava sõja jätkamist, revolutsioonisõda kogu maailma kodanluse vastu ja maailmarevolutsiooni. Fraktsiooni juhtis Nikolai Buhharin. Vasakpoolsed kommunistid tunnistasid vaid Kominterni I ja II kongressi otsuseid. Paljud vasakpoolsed kommunistid hukati stalinismi võimutsemise ajal.
Riigivolikogu 74. valimisringkond
'''Riigivolikogu 74. valimisringkonda''' kuulusid Rakvere, Kunda ja Jõhvi linn.
Ringkonnast valitud I Riigivolikogu liige oli Karl Selter.
Pärast Karl Selteri tagasiastumist toimusid ringkonnas 28. ja 29. jaanuaril 1940 täiendavad valimised, milleks seati kandidaatidena üles Voldemar Jaanus, Heinrich Aviksoo ja Oskar Luiga.
Jõhvis oli 1327 hääleõiguslikku kodanikku, neist käis hääletamas 820 (61,8%), maksvusetuks tunnistati 2 häält. Hääli said Oskar Luiga 273, Voldemar Jaanus 341 ja Heinrich Aviksoo 204.
Kokku oli 74. valimisringkonnas 8651 hääleõiguslikku kodanikku, kellest andsid hääle 5505 (63,6%), maksvusetuks tunnistati kokku 15 häält. Voldemar Jaanus sai kokku 2159, Oskar Luiga 2136 ja Heinrich Aviksoo 1193, seega tunnistati valituks Voldemar Jaanus.
Sõnavorm
Sõnavormideks nimetatakse ühe ja sama sõna eri kujusid, mis erinevad üksteisest ainult selle poolest, kuidas neid lauses kasutada saab. Sõnavormid erinevad üksteisest oma grammatilise tähenduse poolest.
Riigivolikogu 74. valimisringkond
Oskar Luiga volinikud Nikolai Kütt ja Jaan Teemant palusid Riigikohtul valimistulemused tühistada, kuna Jõhvi linn oli valimisringkonnaga liidetud alles hiljem (kuulus varem 73. ringkonda) ja seega olid Jõhvis asuvad kodanikud hääletanud kahe erineva valimisringkonna valimistel. Riigikohtu administratiivosakond otsustas 9. veebruaril 1940 jätta kaebuse tagajärjeta.
II Riigivolikogu liige valimisringkonnast oli Voldemar Jaanus, vastaskandidaat Oskar Luiga.
Piirissaare valla vapp
thumb|150px|Piirissaare valla vapp Piirissaare valla vapp on Tartu maakonnas asunud endise Eesti haldusüksuse Piirissaare valla vapp.
Vapi kirjeldus
Valgel kangal roheline kala punaste uimedega. Kala kohal punane pügalrist, milles omakorda must rist.
Johan Sooman
Johan Sooman (16. november 1889 Massu vald, Läänemaa – 17. juuni 1942 Ussollagi laager, Permi oblast, Venemaa) oli Eesti politseiametnik.
Aastal 1923 sai ta Kaitsepolitsei Peavalitsuse ülema kohusetäitjaks, seejärel oli Kaitsepolitsei ülem ning 1924. aasta 23. detsembrist Siseministeeriumi Politsei Peavalitsuse ülema abi ja asedirektor.
1933. aastal oli ta Jaan Tõnissoni valitsuse nimetatuna lühikest aega Vangimajade Peavalitsuse abidirektor.
Aastatel 1938–1940 oli ta Siseministeeriumi Politseitalituse direktor.
Ta arreteeriti NKVD poolt 28. augustil 1940 ning viidi Ussollagi vangilaagrisse Permi oblastis Venemaal. Surmaotsus, lasti maha.
Mazvirbi
Küla asub valla endisest keskusest Valgalest 9,5, piirkonna keskusest Talsist 22 ja Riiast 111 kilomeetri kaugusel.
Mazvirbi on tekkinud endise Mazvirbi mõisa (Klein-Wirben, Klein-Wirbeln) keskuse juurde.
Aastal 2015 oli külas 37 elanikku, aastal 2020 oli elanikke 28. pisi|tühi|Mazvirbi mõisa häärber
Baar (täpsustus)
"Baar" on mitmetähenduslik sõna.
Peipsiääre valla vapp
thumb|150px|Peipsiääre valla vapp Peipsiääre valla vapp on Tartu maakonnas asuva Eesti haldusüksuse Peipsiääre valla vapp.
Vapp 1998–2017
thumb|150px|Peipsiääre valla vapp 1998–2017 Vapp kinnitati 23. novembril 1998.
Vapi kirjeldus
Sinisel kilbil on kuldne laineline tüvimik, milles sinine ortodoksse usutunnistuse kaheksaharuline rist. Kilbi ülemisest servast laskub kiilukujuliselt hõbedne kalavõrk.
Jaan Masing
Jaan Masing (31. jaanuar 1875 Vana-Kariste vald, Pärnumaa – 21. september 1948 Tallinn) oli Eesti poliitik, Majaomanikkude Koja esimees ja I Riiginõukogu liige, arst.
Peipsiääre valla vapp
Põhjendus
Sinine tähistab Peipsi järve ning sümboliseerib lootust, rahu ja armastust. Kuldne tähistab liivast järveranda ja päikest, sümboliseerib õnne, üllust ja taevast tõde. Hõbe tähistab puhtust ja ausust. Kaheksaharuline rist märgib oma usku ja kombeid läbi kõigi raskuste säilitada suutnud Peipsi-äärset vanausuliste kogukonda.
Jaan Masing
Ta lõpetas 1901. aastal Moskva ülikooli arstiteaduskonna, töötas arstina Abjas, Ruhjas ja Tallinnas. Majaomanikkude Koja liige Tallinnas.
Asutava Kogu, Tallinna Lnnavolikogu (1917), IV Riigikogu, Rahvuskogu II koja ja Riiginõukogu liige. 1927 töö- ja hoolekandeminister Jaan Teemanti kolmandas valitsuses.
Kinnine ninahääldus
Kinnine ninahääldus ehk rhinophonia clausa on rinolaalia vorm, mida iseloomustab ninaresonantsi vähesus ning õhuvoolu ninast läbi pääsemise raskused. Kõnes kaotavad täishäälikud oma loomuliku kõla ning nasaalid asenduvad sulghäälikute või indiferentsete häälikutega. Mõjutatud on ka intonatsioon ja kõne selgus.
Kui põhjused on orgaanilised, on probleem võimalik lahendada kirurgilise sekkumisega. Kui põhjused on funktsionaalsed, tuleb pöörduda logopeedi poole.
Geograafide loend
See loend loetleb geograafe.
Tüürose piiramine
right|480px|thumb| seletus Tüürose piiramine oli Foiniikia linna Tüürose piiramine 332. aastal eKr Aleksander Suure juhitud Makedoonia vägede poolt, mis olid sõjakäigul Pärsia vastu.
Naistevalla (Mulgi)
Naistevalla on Viljandimaal Mulgi vallas asuv küla.
Enne Eesti omavalitsuste haldusreformi 2017. aastal kuulus küla Halliste valda.
Külast voolab läbi Kõpu jõgi.
Seda kohanime esmamainiti kohe külana 1551 kujul Naistewaldt. 1584 kirjutati külanime Nastiwalth ning 1797 ja 1839 Naistewald. Küla asus Halliste kihelkonnas ja kuulus Vardi mõisale.
Miks küla sellist nime kannab, on teadmata.
Periadriaatiline murrang
Periadriaatiline murrang (või rike) on selgelt eristuv murrang Lõuna-Euroopas, kulgedes S-kujuliselt umbes 1000 km Türreeni merest läbi kogu Lõuna-Alpide kuni Ungarini. See moodustab liigenduse Apulia laama ja Euraasia laama vahele. Mõistet Linea insubrica kasutatakse mõnikord viitamiseks tervele Periadriaatilisele murrangule, kuid sagedamini kasutatakse seda vaid lääneosa tähenduses.
Tektoonika ja geoloogia
thumb|left|250px|Alpide reljeef koos Periadriaatilise murranguga
Ida-Alpides tähistab joon Kesk-Ida-Alpide ja Lõuna-Lubjakivi Alpide vahelist piiri. Lääne-Alpides moodustab see liigenduse Lõuna-Apulia mandrilava ja Alpide keskse kristallilise tsooni vahel.
Tõus põhjustas noore orogeeni vägivaldse erosiooni, mis viis Kõrg-Tauerni tektoonilise lõhe moodustumiseni. Mitmes piirkonnas toimus Kesk-Alpide tugev tõus mõne kilomeetri võrra ja ka rohkem kui 50 km pikkune nihe.
Geograafiline asend ja nimed
Idast läände on Periadriaatilise murrangu kulg ja sellele piirkondlikult antud nimed järgmised:
Morfoloogia
Morfeem
Morfeem on keele kõige väiksem tähendust kandev üksus. Iga sõna koosneb vähemalt ühest morfeemist. Mõned sõnad koosnevadki ainult ühest morfeemist, st neid ei saa enam väiksemateks üksusteks jaotada. Sellised sõnad on näiteks:
Peale selliste lihtsate sõnade leidub ka keerukamaid sõnu, mida saab jaotada väiksemateks tähendust kandvateks üksusteks, st mis koosnevad mitmest morfeemist: Allomorfideks nimetatakse ühe ja sama morfeemi eri variante. Ühe morfeemi allomorfid kannavad seega sama tähendust, erinevad üksteisest aga näiteks häälikulise koosseisu poolest. Eesti keeles on allomorfid näiteks -le (koera/le) ja -lle (ta/lle), mille mõlemaga antakse edasi alaleütlevat käänet.
Vabad ja seotud morfeemid
Vabadeks morfeemideks nimetatakse morfeeme, mis võivad fraasis esineda iseseisva sõnana, nagu näiteks sõna koer lauses "koer hammustas poissi". Seotud morfeemid seevastu ei saa esineda iseseisvalt, vaid peavad olema alati seotud mõne teise morfeemiga. Mitmust tähistavad morfeemid ning lik-morfeem peavad näiteks alati olema seotud nimisõnaga, nagu eespool näidetes.
Seotud morfeemide hulka kuuluvad afiksid ehk liited. Afikseid nimetatakse prefiksiteks ehk eesliideteks, kui nad liituvad teise morfeemi ette, ning sufiksiteks ehk järelliideteks, kui nad lisanduvad morfeemi lõppu. Peale prefiksite ja sufiksite on olemas veel infiksid, mis liituvad morfeemi keskele; tsirkumfiksid, mis liituvad morfeemi ümber jne.
Sõnaliigid
Sõnaliigid ei ole universaalsed. See tähendab, et mõnes keeles esineb sõnaliike, mida teistes keeltes ei esine. Erinevalt eesti keelest on inglise ja saksa keeles näiteks artikkel (inglise keeles a ja the, saksa keeles der, die, das, ein ja eine).
Suletud ja avatud sõnaliigid
Sõnadest rääkides eristatakse mõnikord suletud ja avatud sõnaliike või ka vastavalt sisusõnu ja funktsioonisõnu.
Avatud sõnaliikide hulka kuuluvad näiteks tegusõnad, omadussõnad ja nimisõnad ning avatus seisneb asjaolus, et teoreetiliselt ei ole nende sõnade arv piiratud, st nendesse liikidesse on väga kerge lisada uusi sõnu.
Suletud sõnaliikide hulka kuuluvad sõnad, mis täidavad mingisugust grammatilist funktsiooni (näiteks eessõnad, sidesõnad, asesõnad); need liigid on aja jooksul küllaltki muutumatud ning sisaldavad üksnes piiratud arvul sõnu.
Eesti keele morfoloogia uurimise alal on silmapaistvaid tulemusi saavutanud Mati Hint, Ülle Viks, Toomas Help.
Heckler & Koch USP
pisi|Heckler & Koch USP Heckler & Koch USP (USP on saksakeelne lühend sõnadest Universale Selbstladepistole ehk eesti keeles 'universaalne iselaadiv püstol') on Saksamaa relvatootja Heckler & Koch GmbH toodetav poolautomaatne püstol.
Püstoli kujundas Helmut Welde aastatel 1989–1992. Aluseks võeti USSOCOM-i tellitud H&K MK 23 MOD 0 (Heckler & Koch Mark 23). Püstol pidi asendama saksa armees P7 püstolit. Püstol on tõhus (efektiivne laskekaugus on kuni 50 meetrit (9 mm variant)) ja kaalub vähe (ilma salveta vaid 748 grammi – tavaline USP 9 mm variant). Püstolit toodetakse alates aastast 1993 kuni tänapäevani. Tootmises on mudelid, mis kasutavad kolme laskemoona,
Püstoli variandid on USP, USP Elite, USP Match, USP Compact Tactical, USP Compact, USP Tactical, USP Expert, USP Combat Competition ja P8.
Veel kasutavad USP-d Albaania (sõjavägi), Ameerika Ühendriigid (Maine'i politsei, piirivalve), Austraalia (sõjavägi ja politsei), Hispaania (sõjavägi ja politsei), Iirimaa (sõjavägi), Kreeka (politsei ja rannavalve), Leedu (sõjavägi), Luksemburg (politsei), Malaisia (politsei), Poola (sõjavägi), Portugal (politsei, rannavalve ja õhuvägi), Prantsusmaa (merevägi ja õhuvägi), Saksamaa (sõjavägi ja politsei), Singapur (politsei) ning Taani (sõjavägi ja politsei).
Osad
pisi| H&K USP 9x19 mm pisi| 9×19 mm Parabellum [[padrun]]
Ülemõisa
Ülemõisa on küla Viljandi maakonnas Mulgi vallas.
Enne Eesti omavalitsuste haldusreformi 2017. aastal kuulus küla Halliste valda.
Küla ida- ja kirdepiiril voolab Kõpu jõgi.
Naistevalla
Naistevalla on küla Raplamaal Märjamaa vallas.
Naistevalla asub Märjamaast 5½ km lõunas ja Tallinna–Pärnu maanteest 1½ km läänes. Lähimad külad on kagus Sõmeru, edelas Paeküla ja loodes Sõtke.
Naistevalla küla esmamainimise aeg on vaieldav. Paul Johansen peab selleks aastat 1405, kui mainiti isikut lisanimega Nayestewalde. Kindlamini on külaga seostatav 1533 mainitud isik Mattis Wannekubiepoyck van Nausteualle yn Fickelen. 1586 nimetati küla Maystwoldt, mida Ungern-Sternbergi järgi tuleb lugeda Naystewoldt. Küla nimetati 1725–26 kujul Neistewall ja 1798 kujul Naistewald. Küla asus Märjamaa kihelkonnas ja kuulus Haimre mõisale.
Naistevallast kagus asus varem Väikemõisa ehk Mõisaküla karjamõis, mida nimetati 1586 kujul Moiszernküll ja 1699 Moissenküll. 1977 liideti Naistevallaga Nõmme küla, mida mainiti 1586 Monküll, 1699 kujul Nommeküll gesinder ja 1900. aasta paiku kujul Немме.
Külanimi tuleb sõnadest "naine" ja "vald", aga nime andmise motiiv on teadmata.
John O'Shea
John Francis O'Shea (sündinud 30. aprillil 1981 Waterfordis) on Iirimaa jalgpallikoondise endine jalgpallur. Ta võib mängida nii äärekaitses kui ka keskväljal.
Klubikarjäär
Aastal 1998 liitus ta Manchester Unitediga. Esimese mängu selle eest pidas ta 1999, kui liiga karikavõistlustel võõrsil Aston Villa vastu tuli vastu võtta 0:3 kaotus.
2000. aastaks saadeti O'Shea FC Bournemouthi ja 2001. aastaks Antwerp FC-sse kogemusi omandama. Ta mängis neis klubides vastavalt 10 ja 14 kohtumist ning lõi Bournemouthis ühe väravagi.
Manchester Unitedi koosseisus võitis O'Shea Inglismaa meistrivõistlused 2003 ja 2007–2009, Inglismaa karikavõistlused jalgpallis 2004, liiga karika 2006, 2009 ja 2010 ning Inglismaa superkarika 2003, 2007, 2008 ja 2010.
2007. aastal võitis Manchester UEFA Meistrite Liigas 4 võidu ja 2 kaotusega alagrupi, kuhu kuulusid veel Glasgow Celtic, Lissaboni Benfica ja FC Kopenhaagen. 3:0 koduvõidus Kopenhaageni vastu lõi O'Shea keskmise värava. Seejärel alistati Lille OSC nii kodus kui võõrsil 1:0 ning veerandfinaalis AS Roma (võõrsil 1:2, kodus 7:1). Poolfinaalis tuli vastu võtta kaotus AC Milanilt (kodus 3:2, võõrsil 0:3).
2008. aastal saabus suur rahvusvaheline edu. UEFA Meistrite Liiga alagrupis AS Roma, Lissaboni Sportingu ja Kiievi Dünamo vastu võitis Manchester esimesed viis mängu. Alles viimases mängus tehti võõrsil Romaga 1:1 viik, aga selleks ajaks oli Manchester juba taganud alagrupivõidu parima tulemusega kõigi alagruppide peale kokku ja Roma edasipääsu teisena. Edasi alistas Manchester Lyoni Olympique'i (1:1 võõrsil ja 1:0 kodus), veerandfinaalis taas AS Roma (2:0 võõrsil ja 1:0 kodus) ning poolfinaalis FC Barcelona (0:0 võõrsil ja 1:0 kodus). Finaalis FC Chelsea vastu (O'Shea vaatas kohtumist pingilt) lõppesid normaal- ja lisaaeg 1:1 ja penaltiseeria võitis Manchester 6:5.
Seejärel kaotas Manchester Euroopa superkarikat otsustavas mängus Peterburi Zenitile 1:2 (O'Shea ei mänginud), aga ikkagi pääses Manchester Euroopa esindajana klubide MM-ile. Manchester alistas poolfinaalis Osaka Gambo 5:3 ja finaalis Liga Deportiva Universitaria de Quito 1:0 (O'Shea vaatas kumbagi kohtumist pingilt).
2009. aasta Meistrite Liigas mängis O'Shea 12 kohtumist, rohkem kui ükski teine Manchesteri mängija, ja oli kõigis algrivistuses. Kõigepealt võitis Manchester 2 võidu ja 4 viigiga alagrupi, kuhu kuulusid veel Villarreal, Aalborg BK ja Glasgow Celtic. Seejärel alistati Milano Internazionale (0:0 võõrsil, 2:0 kodus), FC Porto (2:2 kodus, 1:0 võõrsil) ja Londoni Arsenal (1:0 kodus, 3:1 võõrsil). Kodumängus Arsenali vastu lõi O'Shea mängu ainsa värava. Finaalis kaotas Manchester FC Barcelonale 0:2.
Aastatel 2011–2018 mängis O'Shea Sunderlandis. Alates 2018. aastast mängib ta Inglismaa esiliiga klubis Reading.
Koondisekarjäär
Aastail 2000–2002 pidas O'Shea Iirimaa kuni 20-aastaste koondises 13 kohtumist ja lõi neis ühe värava.
Esimest korda pääses O'Shea Iirimaa jalgpallikoondises mängima 15. augustil 2001 84. minutil Horvaatia jalgpallikoondise vastu. See kohtumine oli talle pettumuseks: ta andis üleajal vastastele penalti, mille nad realiseerisid, ja mäng lõppes 2:2 viigiga.
Mitmekülgsus andis talle siiski koha Iirimaa koondise algrivistuses. Ta on mänginud peamiselt keskkaitsjana, mõnikord ka paremkaitsjana või täitnud vigastatud mängijate kohta.
Oma esimese värava Iirimaa kasuks lõi ta 19. augustil 2003 sõprusmängus Austraalia jalgpallikoondise vastu, kui ta Dublinis lõi viigivärava. Kohtumine lõppes 2:1 võiduga.
2010. aasta MM-il mängis O'Shea algrivistuses 8 kohtumises 10-st. 1. aprillil 2009 kohtumises Itaalia vastu lõi Giampaolo Pazzini teda küünarnukiga näkku ja saadeti väljakult ära – see oli Itaalia jalgpallikoondise läbi aegade kiireim punane kaart. Pärast verejooksu peatamist naasis O'Shea platsile ja mängis kogu kohtumise kuni lõpuni.
Montana Freemen
Montana Freemen (inglise keeles 'Montana vabad mehed') oli religioosselt meelestatud grupp isikuid Jordani linnas Montana osariigis USAs, kes, lähtudes mõnest Ameerika valitsuse vastuvõetud seadusest, mis on vastuolus USA konstitutsiooniga, on keeldunud tunnistamast administratsiooni legaalsust.
Ideoloogia
See ja teised analoogilised patriootliku alatooniga liikumised on olnud USAs suhteliselt populaarsed alates Ameerika Ühendriikide loomise protsessidest 1700. aastatel. Eri grupid on hakanud vastu nii riigistamisele üldiselt kui ka riigi ja tema üksikute instantside vastu. Paljud politoloogid ja teised kodanikud on leidnud sellistest ideoloogiatest ideed, mida on järgitud tänapäevani. Põhikontseptsioon on siiski, et ajaloo jooksul on riik muutunud repressiivorganiks, mis on vastuolus riigi kontseptsiooniga ehk kodanikud on muutunud vahenditeks, kes eksisteerivad riigi jaoks, mitte et riik peab olema kodanike jaoks.
Enamus sellisest poliitikast lähtuvatest ühendustest lähtuvad oma tegevuses Kreeka-Rooma õiguslikust alusest, et iga seadus on kehtiv seni kuni see kuulutatakse kehtetuks selle isikute grupi poolt, kelle jaoks või huvide kaitseks on seadus vastu võetud. Sealt tulenevalt on võetud aluseks Magna Carta, mis oli õiguslik leping kuninga ja rahva vahel. Kuna kumbki pool ei ole seda lepingut kehtetuks kuulutanud, siis kehtib see tänapäevani. Kuna sellised patriootilised liikumised (eriti Ameerikas – kuid ka Inglismaal ja Prantsusmaal) loevad ennast lepingu õigusjärglasteks, siis kehtib nende jaoks leping edasi. Sellise juriidilise tõlgenduse alusel on USA tunnistanud ennast Briti Impeeriumi järglaseks Põhja-Ameerika kontinendi osas ja seega kehtib Magna Carta mõlemapoolselt. Samuti on Magna Carta olnud USA konstitutsiooni eeskujuks ning enamus Magna Carta põhimõtetest leiab kajastamist ka seal. Põhipunktid, mille alusel käib võitlus, on järgmised:
– A. poliitiliste vahenditega ehk valimistega;
– B. juriidiliste vahenditega ehk kohtus (USA kohtuseaduses on kirjas, et valitsus kollektiivselt ei vastuta ühegi asja eest ainult isikut on võimalik kohtus alla anda – mis on vastuolus konstitutsiooniga) ja
– C. militaarsete vahenditega ehk relvastatud riigipöördega – mis eeldab suure hulga isikute rahulolematust istuva valitsusega.
Vastasseis valitsusega
Ameerika Ühendriikide Konstitutsioon määrab, et ainult USA valitsusel on õigus välja anda ja emiteerida maksevahendeid USA pinnal. Seda saab muuta ainult rahvahääletusel. Sellest lähtuvalt Ameerika Ühendriikide Kongressi otsus 23. detsembrist 1913 vastu võetud Föderaalreservi seadust, mida kutsutakse Owen-Glass Actiks ja millele andis seaduse jõu president Woodrow Wilsoni allkiri, on konstitutsioonivastane ja seega õigustühine. Sealt tulenevalt on valitsuse tegevus maksude kogumise osas ning igat sorti võlakirjade väljaandmise osas ebaseaduslikud, kuna tegelikult trükib raha ja väljastab võlakirju mitte USA valitsus, vaid erapankade konsortsium, mida tuntakse Föderaalreservi nime all.
Nende rahulolematus USA valitsusega viis selleni, et aastatel 1970–1996 ignoreerisid nemad osaliselt ja mõnedes aspektides ka täielikult valitsusstruktuure. Kasutati omavahel väljaantud tšekke ning muid võlakirju ning elati bartertehingute põhimõttel. Kuid alates 1992. aastast hakkas valitsus neile survet avaldama, et nad loobuksid oma tegevusest sest nende maksupoliitika tõed, mida valitsus ei suutnud ümber lükata, jõudsid massidesse ning valitsuse maksupoliitikat oleks järgmise 20 aasta jooksul tabanud täielik krahh sellise arengu juures. Vastavalt USA Iseseisvusdeklaratsioonile on maksude kogumine vabatahtlik, kuid seda seni, kuni sa ISE nõustud makse maksma – kui oled juba korra maksmist alustanud, ei saa sa sellest enam keelduda. Samuti alustasid grupp Montana Freemen enneolematut aktsiooni USA riigivõla tagasimaksmiseks Föderaalreservile. Kasutades kõrgeltharitud finantsistide juhatust panid nad võlakohustuse trustile UNITED STATES OF AMERICA ning oleks aastaks 2009 maksnud ära võla ja plaani alusel viinud USA sellisesse seisu, et aastaks 2020 oleks kadunud maksude vajadus. Kuna tegevus oli seaduslik, siis valitsus ei saanud seda tegevust takistada. Valitsusepoolne surve algas pärast seda, kui püüti parandada valitsusasutuste tööd ning anti kohtusse isikuid valitsusest, kes olid korrumpeerunud ja kasutasid muid ebaseaduslikke võtteid. Vastasseis kulmineerus 25. märtsil 1996, kui FBI ja BATF agendid püüdsid vallutada rantšot, kus asusid liikumise juhid. Kuna liikumisest võtsid osa paljud endised eriväelased ja isegi valitsusringkondades kodus olev USA Armee kolonel James "Bo" Gritz (endine erivägede juht), siis lõppes rünnak täieliku fiaskoga. Algas 81 päeva kestnud piiramine, mis lõppes alles juunis 1996. Pärast pikka piiramist andsid liikumise juhid ennast vabatahtlikult valitsusjõudude käsutusse, et saabuval kohtuistungil edendada oma liikumise ideid ka teistesse osariikidesse. Kuna USA valitsusel on tihedad "sidemed" meediaga, siis kohtuprotsess on praktiliselt meedias kajastamata. Informatsiooni on levitanud vabadusse jäänud liikmed kasutades alternatiivseid meedia kanaleid – e-kirjad, kohalikud raadiod, HAM-raadiod ning enda väljaantud raamatute abil. Vaatamata valitsuse katsetele antud kohtuasja summutada on need ideed levinud ka juba mitmes muus osariigis ning maksuametil on tekkinud juba teatud piirkondades tõsised raskused. Kuna paljud liikumise toetajad, kes on ise juba makse maksnud, ei registreeri enam oma lapsi, on see saanud juba probleemiks.
Albert Assor
Aastatel 1914–1916 ja 1920–1922 õppis ta Tartu Ülikoolis õigusteadust, oli Eesti Üliõpilaste Seltsi liige.
Assor osales ohvitserina Esimeses maailmasõjas ja Vabadussõjas leitnandi auastmes. Ta teenis 2. jalaväepolgus. 17. juunil 1919 lõpetas ta ohvitseride suurtükiväekursused. 13. aprillil 1920 ülendati ta alamkapteniks.
Aastail 1922–1926 oli ta Tartu linna prokuröri asetäitja, 1926–1933 Tallinnas Kohtupalati prokuröri asetäitja, 1933–1938 prokurör.
1938. aasta maist 1940. aasta juunini oli ta kohtuminister Kaarel Eenpalu ja Jüri Uluotsa valitsustes.
Ereste
Ereste on küla Viljandi maakonnas Mulgi vallas.
Enne Eesti omavalitsuste haldusreformi 2017. aastal kuulus küla Halliste valda.
Küla idapiiril asub Õisu järv ja voolab Kõpu jõgi.
Plagioklassi number
Plagioklassi number on plagioklassi kaltsiumisisaldust näitav suhtarv.
Plagioklass on päevakivide hulka kuuluv mineraalide rühm, millesse kuuluvad mineraalid on albiit, oligoklass, andesiin, labrador, bütauniit ja anortiit. Plagioklassi kristallvõres võivad kaltsium ja naatrium üksteist igas vahekorras asendada. Plagioklassi number näitab seda, kui mitu protsenti naatriumi aatomitest on asendunud kaltsiumi aatomitega. Plagioklassi erimeid nimetatakse vastavalt nende naatriumi kaltsiumiga asendumise määrale järgnevalt:
Pl40 tähendab, et 40% naatriumist on asendunud kaltsiumiga ja vastav plagioklassi erim kannab nime andesiin. Vahel kirjutatakse ka Al40, mis tähendab seda, et plagioklass koosneb 40 protsendiliselt albiitsest komponendist. An40 tähistab 40 protsendilist anortiitse komponendi osakaalu ja seda plagioklassi erimit tuntakse labradoriidina.
Plagioklassi numbrit saab määrata näiteks polarisatsioonimikroskoobiga Becke-Bekkeri või Michel-Lévy meetodit kasutades.
Puhja valla vapp
thumb|150px|Puhja valla vapp Puhja valla vapp on Tartu maakonnas asunud endise Eesti haldusüksuse Puhja valla vapp.
Vapp kinnitati 29. septembril 1998.
Põhjendus
Roheline värv tähistab maad ja taimestikku; sümboliseerib tasakaalukust, lootust, arengut. Sinine värv tähistab rahu, usku ja tõde ning viitab Puhja valla veerohkusele; hõbe märgib valgust, elu, puhtust; vapivärvid osutavad ka Tartumaa vapile ja Liivimaa lipule; hundinui on Puhja soomaastike tüüpiline taim; tähtristid sümboliseerivad vaimuvalgust ja sihikindlust.
Lembit Aaslav-Kaasik
Lembit Aaslav-Kaasik (sündinud 6. märtsil 1930 Tartus) on eesti veemootorisportlane, Euroopa meister (2001) ja maailmarekordi (1976) püstitaja.
Ta lõpetas 1971. aastal Tallinna Kalatööstusliku Merekooli ning töötas aastatel 1957–1996 Noorte Meremeeste Klubis.
Ta on valmistanud võidusõidupaate, eriti tuntud on ta võidusõidupaatide sõukruvide ehk vintide valmistajana ning teeb seda tänapäevani koos oma poja Erik Aaslav-Kaasikuga ettevõttes LAK Propellers.
Sportlasena
pisi|Lembit Aaslav-Kaasik [[Tallinn (laev)|õppelaeva Tallinn masinaruumis 1982. aastal]] Ta hakkas veemootorispordiga tegelema 1957. aastal.
Ta tuli aastatel 1959–1987 30 korda Eesti NSV meistriks ning kuulus aastatel 1958–2005 Eesti NSV ja Eesti koondisse.
Ta sai Nõukogude Liidu meistrivõistlustel viis kuld-, kolm hõbe- ja kaks pronksmedalit.
2000. aastal võitis ta O-125 klassi maailmameistrivõistlustel hõbemedali ning tuli samas võistlusklassis 2001. aastal Euroopa meistriks. Veel 2005. aastal osales ta 75-aastaselt Tallinnas Harku järvel toimunud O-125 klassi maailmameistrivõistlustel ja sai 16. koha.
Rekordeid
Ta on esimene eestlane, kes ületas vee peal kiiruse 100 km/h (1966, O-175 klass, 101,694 km/h).
Ta püstitas esimese eesti veemotosportlasena maailmarekordi (Lipetskis 1972, O-250 klass, 99,96 km/h, 10 miili sõit) ning mitmes võistlusklassis kokku 17 Eesti NSV ja Eesti ning 3 Nõukogude Liidu rekordit.
Treenerina
Ta on töötanud treenerina 1958. aastast. Tema õpilasi: Maie, Ahto, Uku, Erik Aaslav-Kaasik ja Lembit Aaslav-Kaasik juunior ning Vello Lehtma, Urmas Sepp, Urmas Mägi, Rivo Jõõras ja Alo Näks.
Tema õpilane Toomas Mets püstitas 1975. aastal maailmarekordi ja tuli 2005. aastal maailmameistriks.
Liikmesus
Kuulunud Nõukogude mereväe klubidesse, ALMAVÜ-sse ja Eesti Vetelpäästeühingusse.
Isiklikku
Tema abikaasa aastatel 1957–1976 oli veemotosportlane Maie Aaslav-Kaasik. Nende pojad Ahto ja Uku on samuti veemotosportlased.
Tema teine abikaasa Eve Aaslav-Kaasik on samuti veemotosportlane, nagu ka nende pojad Erik ja Lembit.
Lielvirbi
Lielvirbi on küla (mazciems) Lätis Talsi piirkonnas Abava valla põhjaosas.
Küla asub Virbupe jõe ääres. Lielvirbi jääb valla endisest keskusest Valgalest 11, piirkonna keskusest Talsist 20 ja Riiast 113 kilomeetri kaugusel.
Küla on tekkinud endise Lielvirbi mõisa (Groß-Wirben) keskuse juurde.
Aastal 2017 oli külas 45 elanikku, aastal 2020 oli elanikke 38. pisi|tühi|Lielvirbi
Udriku Väikejärv
Väikejärv (ka Udriku Väikejärv, Väike Udrikjärv, Väike Udriku järv) on järv Lääne-Virumaal Kadrina vallas Kõrvekülas Ohepalu looduskaitseala territooriumil.
Järv asub Suurjärvest vahetult idas keset raba. Koos Suurjärvega on Väikejärv kunagi moodustanud ühe veekogu.
Telesphorus
Telesphorus (kreeka keeles Τελεσφόρος "viljakandev") oli kaheksas paavst, tema eelkäija oli Sixtus I.
Kaasaegsete allikate puudumise tõttu pole tema täpsed valitsemisaastad teada. "Liber Pontificalise" järgi valitses Telesphorus 2. sajandil 11 aastat 3 kuud ja 11 päeva, saades ametisse 142. aastal.
"Liber Pontificalise" järgi oli ta kreeklane ja enne paavstiks saamist tegutses anahoreedina Karmeli mäel. Traditsioon omistab Telesphorusele uuendused, mis viidi ellu alles paari järgneva sajandi jooksul. Näiteks omistatakse talle seitsmenädalase paastu sisseseadmine ülestõusmispüha eel ja Gloria in excelsis 'e kasutamist jõuluaegsel kesköömissal. Teda peetakse esimeseks paavstiks, kes tähistas Jeesuse ülestõusmise püha pühapäeviti, mitte juudi kalendri järgi, kus püha võis langeda teisele nädalapäevale. Vastuolud ülestõusmispüha tähistamise üle teravnesid Victor I ajal. Ta sätestas, et iga preester peab jõuluööl pidama kolm missat. Ta koostas uusi palveid.
Ta ordineeris 8 diakonit ja 12 presbüterit.
"Liber Pontificalis" ja kirikuloolase Eusebiose andmetel ka Ireneus väidavad, et Telesphorus suri märtrisurma. Eusebiose andmetel toimus tema martüürium keiser Antoninus Piuse esimesel valitsemisaastal (kas 138 või 139). Ta maeti Vatikanis Peetruse haua lähedale.
Teda on kunstis kujutatud koos armulauakarikaga.
Telesphoruse järeltulijaks sai Hyginus.
Telesphorust austatakse katoliku kirikus ja õigeusu kirikus märtri ja pühakuna, tema mälestuspäev katoliku kirikus on 5. jaanuar, õigeusu kirikus 22. veebruar. Karmeliidid austavad teda kui oma patrooni.
George Romanes
George John Romanes (19. mai 1848 – 23. mai 1894) oli Kanadas sündinud inglise evolutsioonibioloog ja füsioloog.
Ta oli üks võrdleva psühholoogia rajajaid. Ta uuris tajuprotsesside evolutsiooni ja sarnasust inimese ja teiste loomade vahel.
Sandra Oh
Sandra Oh (sündinud 20. juulil 1971 Nepeanis Ontarios) on Emmy auhinnale nomineeritud ja Kuldgloobusega pärjatud Kanada filminäitleja.
Tema tuntuimaks telerolliks on Dr. Cristina Yangi osatäitmine USA draamasarjas "Grey anatoomia". Lisaks on ta mänginud filmides "Under the Tuscan Sun" ("Toscana päikese all") ja "Sideways" ("Külili".
Andris Piebalgs
pisi|Andris Piebalgs (2012) Andris Piebalgs (sündinud 17. septembril 1957 Valmieras) on Läti ja Euroopa Liidu poliitik ja diplomaat.
Andris Piebalgs on lõpetanud Läti Riikliku Ülikooli füüsika erialal. Enne poliitikasse siirdumist töötas ta kuni 1990. aastani õpetaja ja koolidirektorina Valmiera 1. keskkoolis ja Läti haridusministeeriumis osakonnajuhatajana.
Poliitiline karjäär
Andris Piebalgs oli alates 1979. aastast NLKP liige. 1993. aastal oli ta liberaal-konservatiivse erakonna Läti Tee asutajate seas. Euroopa tasandil on ta seotud Euroopa Rahvaparteiga.
Ajal, mil Piebalgs oli suursaadik Eestis, määrati kindlaks Läti ja Eesti vaheline merepiir.
4. juunist 2016 kuni 19. augustini 2017 oli ta Läti erakonna Ühtsus esimees.
Isiklikku
Andris Piebalgs on abielus, tal on kolm last.
Ta oskab lisaks läti keelele inglise, saksa, prantsuse ja vene keelt ning vähesel määral eesti keelt.
Saksaküla
Saksaküla on küla Viljandi maakonnas Mulgi vallas.
Enne Eesti omavalitsuste haldusreformi 2017. aastal kuulus küla Halliste valda.
Nikolai Lunin
pisi|Nikolai Lunin Nikolai Ivanovitš Lunin (20. jaanuar/1. veebruar 1853 Tartu – 18. juuni 1937 Leningrad) oli Tartu Ülikooli kasvandik ja arstiteadlane, vene pediaater.
Lunin oli Gustav von Bunge õpilane. 1878. aastal lõpetas ta Tartu Ülikooli. 1880. aastal avaldas Lunin uurimuse "Anorgaaniliste soolade tähtsusest loomade toitumises" (saksa keeles: "Über die Bedeutung der anorganischen Salze für die Ernährung des Thieres"), milles näitas, et lisaks senituntud ühenditele peab toidus olema veel teatav komponent, ilma milleta organism ei omasta toitaineid ehk tundmatud ained, mis on eluks hädavajalikud (dass in der Milch ... noch andere Stoffe vorhanden sein müssen, welche für die Ernährung unentberlich sind). Ta lisas laborihiirte sünteetilisele toiduratsioonile kontsentreeritud piima ning 2 hiirt kasvasid jõudsalt ja said 2,5 kuud hiljem vabadusse lastud. Sisuliselt kirjeldati niiviisi Tartus esmakordselt teaduslikult vitamiine.
1882. aastast töötas Lunin arstina Oldenburgi printsi lastehaiglas Peterburis, mis revolutsiooni järel nimetati ümber Karl Rauchfussi nimeliseks haiglaks.
1887. aastal abiellus ta Carl Maximowiczi tütre Herta Maximowicziga (1865–1935) ja läks üle luteri usku.
1934. aastal sai personaalpensionäriks.
Seos vitamiinide teooriaga
Tänapäeval levinuima vitamiinide teooria väljatöötajaiks peetakse valdavalt Poola teadlast Kazimierz Funki ja Frederick Gowland Hopkinsit. Viimane siiski mainis Luninit oma Nobeli-kõnes. Funk ja Hopkins erinevalt Luninist ei piirdunud konstateeringuga, et "midagi peab olema", vaid näitasid ära ka konkreetsed ühendid.
Päigiste
Päigiste on küla Viljandi maakonnas Mulgi vallas.
Enne Eesti omavalitsuste haldusreformi 2017. aastal kuulus küla Halliste valda.
Külas asub 61,5 ha suurune Kariste järv, millest voolab läbi Halliste jõgi, samuti Koodiorus asuvad Koodioru paljandid, Vana-Kariste tehiskoobas ja praeguseks kinnivarisenud Koodioru koopad.
Activision
pisi Activision on USA videomängude arendaja ja tootja.
1583
1583. aasta (MDLXXXIII) oli 16. sajandi 83. aasta.
Activision
Ettevõte asutati aastal 1979. 1988. aastal võeti nimeks Mediacenic, aastal 1992 muudeti see tagasi Activisioniks.
2022. aastal teatas Microsoft, et ostab Activisioni 68,7 miljardi dollari eest.
Sonett
Sonett (itaalia sõnast sonetto 'lauluke') on luulevorm, mis pärineb keskaegsest itaalia kirjandusest. Seda võib pidada Euroopa luule levinuimaks kinnisvormiks. Sonetil on 14 värsirida.
Sonetivormil on ranged reeglid. Värsiread paigutuvad stroofidesse. Algselt olid nendeks oktett ja sekstett (8+6 värssi), hiljem lagunesid need katräänideks (nelikvärsid, 4+4) ja tertsettideks (kolmikvärsid, 3+3) või distihhonideks (kaksikvärssideks, 2+2+2+2) ja tertsettideks (3+3).
Peale värsside ja stroofide arvu on klassikalises sonetis nõutav ka kindel riimiskeem, sisuline struktuur jpm. Soneti ülesehitus pidi olema ühtne. Traditsiooniliselt pidi soneti keel olema kõlav, puhas, selge ja sünonüümirikas. Tänapäeval peetakse kõigist nõuetest siiski harva kinni, enam harrastatakse vabamaid ja vähem nõudlikke sonetivorme.
Soneti liigid
Soneti liike eristatakse värsside arvu ja riimiskeemide alusel. Neist tuntumad on itaalia sonett ehk Petrarca sonett, inglise sonett ehk Shakespeare'i sonett, prantsuse sonett ehk Ronsardi sonett. Klassikaliselt sonetilt eeldati sisemist ühtlust ja terviklikku mõtet; soneti keel pidi olema puhas, selge ja sünonüümiderikas.
Päidre
Päidre on küla Viljandi maakonnas Mulgi vallas.
Sonett
Soneti liigid
Arhailine sonett koosnes oktetist ja sekstetist ehk kaheksa- ja kuuerealisest salmist. Soneti vormiga mängides on loodud mitmesuguseid variatsioone, näiteks peata sonett (4+3+3), poolsonett (4+3), pöördsonett (3+3+4+4), sülisonett (4+3+3+4), sabaga sonett (lisareaga). Inglise luuleuuendajatest on sonetiga eksperimenteerinud näiteks Gerard Manley Hopkins.
Itaalia sonett
Itaalia ehk Petrarca sonett koosneb kahest katräänist ja kahest tertsetist (4+4+3+3). Katräänide riimiskeem oli algselt a-b-a-b, a-b-a-b (ristriim), hiljem sai valitsevaks a-b-b-a, a-b-b-a (süliriim). Tertsettide riimiskeemidena kasutati c-d-e-c-d-e ja c-d-c-c-d-c, vahel ka c-d-c-d-c-d. Värsimõõduks kujunes 11-silbik (endecasillabo).
Sisus vastanduvad kirjeldavad katräänid eneseväljenduslikele tertsettidele, 9. reas toimub pööre ehk volta. Tihti püstitab soneti esimene pool probleemi, millele teine pool vastab.
Päidre
Enne Eesti omavalitsuste haldusreformi 2017. aastal kuulus küla Halliste valda.
Küla edelapiiril voolab Kõpu jõgi, samuti asub külas Päidre järve lõunapoolne osa.
Sonett
Itaalia sonett
Itaalia soneti loojaks peetakse Giacomo da Lentinit. Selle tuntuimad harrastajad olid 13.-14. sajandi poeedid Dante Alighieri, Guido Cavalcanti ja Francesco Petrarca.
Prantsuse sonett
Prantsuse sonetti viljelnud kuulsamate kirjanike sekka kuulub Pierre Ronsard; hilisemal ajal on seda uuendanud Victor Hugo ja Charles Baudelaire.
Inglise sonett
16. sajandist pärinev inglise ehk Shakespeare'i sonett koosneb kolmest katräänist ja distihhonist (4+4+4+2). Tavapärane riimiskeem on a-b-a-b, c-d-c-d, e-f-e-f, g-g. Kolmandas katräänis toimub temaatiline või kujundlik pööre ehk volta. Shakespeare'i sonettides sarnaneb distihhon funktsioonilt novelli puändiga, tehes eelnenust kokkuvõtte või kasutades teema käsitlemisel uut vaatenurka. Levinuim värsimõõt on jambiline pentameeter ehk viisikjamb.